Във връзка с постъпило уведомление с вх. № ОВОС-2689/08.09.2022г. доп. инфо. с вх. № ОВОС-2689-2/04.10.2022г. и с вх. № ОВОС-2689-8/05.12.2022г. за инвестиционно предложение (ИП): Производствени и складови дейности – „Доставка, складиране на части и детайли за селскостопанска техника и прикачен инвентар, комплектоване, продажба и предоставяне на търговци“, „Доставка, складиране и комплектоване на фотоволтаични системи“ /включващо изграждане на два броя сондажни кладенци/, в ПИ с идентификатори 03304.8.166 и 03304.8.167, землище на с. Белащица, общ. Родопи, обл. Пловдив и становище на БД ИБР с изх. № ПУ-01-1086(3)/18.01.2023г., с възложител: „АЛБРОН“ ООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 2, буква „г“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001033 „Брестовица“.

Копие на писмото е изпратено до Община Родопи, Кметство с. Белащица и БД ИБР-Пловдив

Отговорено от РИОСВ-Пловдив на 30.01.2023г.